Ma d tameṭṭut anect tebɣu teṣbber ameɛna ad d-yas wass anda ad taɛyu, axaṭar aṭas i teɛbba waḥdes, aṭas n ddel d yir tamɛict, terfed tiɣri yeččuren d zzɛaf, urfan d lemrar akken qqaren:«lḥila ma teččur ad tenɣel», akken ula d tameṭṭut ad tawi, ad tawi, yiwen wass ad teṭṭrḍaq ayen yellan ad d-yenɣel yelha neɣ dirit ilaq neɣ ur ilaq, akka id-as-teḍra i tin ara ad dyeggri d yir argaz ur nesɛi ṣṣeḥ, yifit ad temsebḍu yid-s wala ad tekmmel yid-s.